CELEX: E2004J0008
Language: sk
Date: 2005-07-01 00:00:00
Title: Rozsudok Súdneho dvora z  1. júla 2005  v prípade E-8/04 Dozorný orgán EZVO proti Lichtenštajnskému kniežatstvu  (Právo usadiť sa – Požiadavka na bydlisko jedného člena správnej rady a jedného člena výkonnej rady bánk)

23.2.2006   
            
            
               SK
            
            
               Úradný vestník Európskej únie
            
            
               C 45/15
            
         
      ROZSUDOK SÚDNEHO DVORA
   
   z 1. júla 2005
   v prípade E-8/04 Dozorný orgán EZVO proti Lichtenštajnskému kniežatstvu
   
      (Právo usadiť sa – Požiadavka na bydlisko jedného člena správnej rady a jedného člena výkonnej rady bánk)
   
   (2006/C 45/11)
   V prípade E-8/04 Dozorný orgán EZVO proti Lichtenštajnskému kniežatstvu – ŽIADOSTI, aby Súdny dvor EZVO vydal rozhodnutie, že Lichtenštajnské kniežatstvo nesplnilo svoje záväzky vyplývajúce z článku 31 Dohody o Európskom hospodárskom priestore tým že, ponechalo v platnosti článok 25 zákona o bankách (Gesetz vom 21 Oktober 1992 über die Banken und Finanzgesellschaften), ktorým sa najmenej jednému členovi správnej rady a jednému členovi výkonnej rady banky so sídlom na jeho území ukladá povinnosť mať v tejto krajine trvalý pobyt, súdny dvor v zložení: Carl Baudenbacher, predseda, Per Tresselt (sudca – spravodajca) a Thorgeir Örlygsson, sudcovia, vyniesol 1. júla 2005 rozsudok, ktorého podstatná časť znie takto:
   
               1.
            
            
               Vyhlasuje sa, že Lichtenštajnské kniežatstvo nesplnilo svoje záväzky vyplývajúce z článku 31 Dohody o Európskom hospodárskom priestore tým, že ponechalo v účinnosti článok 25 zákona o bankách (Gesetz vom 21 Oktober 1992 über die Banken und Finanzgesellschaften), ktorým sa najmenej jednému členovi správnej rady a jednému členovi výkonnej rady banky založenej na jeho území ukladá povinnosť mať v tejto krajine trvalý pobyt.
            
         
               2.
            
            
               Lichtenštajnskému kniežactvu sa nariaďuje zaplatiť súdne trovy.